Скокаўскі палаца-паркавы ансамбль - адзіны на тэрыторыі Брэстчыны, які знаходзіцца ў такім добрым стане, нягледзячы на тое, што за час існавання перажыў адну поўную эвакуацыю, два татальных спусташэнні, а таксама доўгі час быў у запусценні. Над ім навісала пагроза выбуху, яго хацелі разабраць на камяні, аднак радавое гняздо Нямцэвічаў уцалела і цяпер цешыць вока турыстаў, якія вандруюць па Брэстчыне.